Komission asetus (EY) N:o 1633/2000, annettu 25 päivänä heinäkuuta 2000, neuvoston asetuksen (ETY) N:o 1766/92 soveltamista koskevista tietyistä yksityiskohtaisista säännöistä tiettyinä tislattuina alkoholijuomina vietyjä viljoja koskevien mukautettujen tukien vahvistamisen ja myöntämisen osalta annetun asetuksen (ETY) N:o 2825/93 muuttamisesta



Virallinen lehti nro L 187 , 26/07/2000 s. 0029 - 0029



Komission asetus (EY) N:o 1633/2000, annettu 25 päivänä heinäkuuta 2000, neuvoston asetuksen (ETY) N:o 1766/92 soveltamista koskevista tietyistä yksityiskohtaisista säännöistä tiettyinä tislattuina alkoholijuomina vietyjä viljoja koskevien mukautettujen tukien vahvistamisen ja myöntämisen osalta annetun asetuksen (ETY) N:o 2825/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1510/2000(2), ja erityisesti sen 13 artiklan 5 kohdan, sekä katsoo seuraavaa: (1) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 30 päivänä toukokuuta 1994 annetun komission asetuksen (EY) N:o 1222/94(3), sellaisena kuin se on viimeksi muutettuna asetuksella (EY) N:o 701/2000(4), 6 artiklassa vientituen myöntäminen komission asetuksessa (ETY) N:o 2825/93(5), sellaisena kuin se on muutettuna asetuksella (EY) N:o 3098/94(6), tarkoitetuille tuotteille edellyttää sellaisen todistuksen esittämistä, joka asetuksen (EY) N:o 1222/94 6 b artiklan mukaisesti on voimassa enintään yhden budjettikauden. Budjettikausi on vahvistettu asetuksen (ETY) N:o 1222/94 1 artiklan 1 b kohdassa, ja se ulottuu 1 päivästä lokakuuta seuraavan vuoden 30 päivään syyskuuta. Asetuksen (ETY) N:o 2825/93 5 artiklassa säädetään, että tislattuihin ja tarkastutettuihin viljamääriin sovellettavaa kerrointa käytetään 1 päivästä heinäkuuta seuraavan vuoden 30 päivään kesäkuuta. Asianomaisten tislaajien toiminnan hallinnoimiseksi nämä kaksi kautta olisi suotavaa yhdenmukaistaa ja mukauttaa siis kertoimien voimassaoloaika todistusten voimassaoloajan mukaiseksi. Asetuksen (ETY) N:o 2825/93 5 artikla olisi muutettava. (2) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2825/93 5 artiklan toinen alakohta seuraavasti:"Sitä sovelletaan 1 päivästä lokakuuta seuraavan vuoden 30 päivään syyskuuta. Kaudella 2000/2001 sitä sovelletaan edellisestä virkkeestä poiketen 1 päivästä heinäkuuta 2000 30 päivään syyskuuta 2001." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 2000. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 174, 13.7.2000, s. 11. (3) EYVL L 136, 31.5.1994, s. 5. (4) EYVL L 83, 4.4.2000, s. 6. (5) EYVL L 258, 16.10.1993, s. 6. (6) EYVL L 328, 20.12.1994, s. 12.